Javaslat A TANÁCS HATÁROZATA az Európai Unió által az ENSZ Európai Gazdasági Bizottságának megfelelő bizottságaiban az ENSZ Európai Gazdasági Bizottsága 3., 6., 7., 13., 19., 37., 43., 45., 46., 48., 51., 53., 60., 67., 69., 77., 87., 91., 106., 109., 117., 118., 119., 121., 128. és 129. előírásának, valamint 12. globális műszaki előírásának a műszaki fejlődéshez történő hozzáigazítása tekintetében képviselendő álláspontról /* COM/2013/079 final - 2013/0050 (NLE) */





INDOKOLÁS 1. A JAVASLAT HÁTTERE Az ENSZ Európai Gazdasági Bizottsága (ENSZ-EGB) nemzetközi szinten harmonizált követelményeket dolgoz ki, melyek célja, hogy felszámolják az 1958. évi felülvizsgált megállapodásban részes szerződő felek közötti gépjármű-kereskedelem műszaki akadályait, valamint biztosítsák, hogy az ilyen járművek nagyfokú biztonságot nyújtsanak, és óvják a környezetet. Az 1997. november 27-i 97/836/EK tanácsi határozattal az Unió csatlakozott az ENSZ Európai Gazdasági Bizottságának (ENSZ-EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (1958. évi felülvizsgált megállapodás)[1], továbbá a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás (párhuzamos megállapodás)[2] megkötéséről szóló, 2000. január 31-i 2000/125/EK tanácsi határozattal az Unió csatlakozott a párhuzamos megállapodáshoz. Az ENSZ-EGB keretében működő WP29 „Járműelőírások Harmonizálása Világfórumot” évente háromszor – márciusban, júniusban és novemberben – rendezik meg. Minden ülésen új módosításokat fogadnak el a meglévő ENSZ-EGB előírásokhoz vagy globális műszaki előírásokhoz a műszaki fejlődés érdekében. A világfórum ülése előtt a WP29 keretében tevékenykedő hat munkacsoport egyike már elfogadta ezeket a módosításokat. Ezután a világfórum ülésén határozatképesség esetén sor kerül a végső szavazásra a módosítások, kiegészítések és helyesbítések elfogadásáról, feltéve, hogy a szerződő felek között minősített többség alakul ki. Az EU a WP29 keretében két megállapodásban (az 1958. évi és az 1998. évi megállapodásban) részes szerződő fél, és a tagállamok nevében szavaz. Minden alkalommal tanácsi határozat, ún. „megahatározat” készül, amely tartalmazza a módosítások, kiegészítések és helyesbítések listáját, és felhatalmazza a Bizottságot arra, hogy a világfórum ülésein a tagállamok nevében szavazzon. Ez a tanácsi határozat az Unió által a világfórum 2013. március 12–15-én megrendezendő ülésén szavazásra kerülő módosításokról, kiegészítésekről és helyesbítésekről szóló szavazáskor képviselendő álláspontot határozza meg. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI 2013. február 6-án konzultációra került sor a „Műszaki Bizottság – Gépjárművek” elnevezésű bizottsággal, és a tagállamok szakértőinek megjegyzéseit figyelembe vették. 3. A JAVASLAT JOGI ELEMEI · A javaslat összefoglalása A javaslat meghatározza az Unió által az ENSZ-EGB 3., 6., 7., 13., 19., 37., 43., 45., 46., 48., 51., 53., 60., 67., 69., 77., 87., 91., 106., 109., 117., 118., 119., 121., 128. és 129. előírásának módosításairól, valamint az ENSZ-EGB 12. globális műszaki előírásának 1. helyesbítéséről szóló szavazás során képviselendő álláspontot. · Jogalap Az Európai Unió működéséről szóló szerződés sajátosságaihoz való igazodás érdekében az (1) és (2) preambulumbekezdésben említett, korábban alkalmazott jogalapok helyére a 218. cikk (9) bekezdésére való közvetlen hivatkozás lépett. · A szubszidiaritás elve Az ENSZ-EGB-előírások és globális műszaki előírások tervezeteihez hasonló nemzetközi jogi eszközök megszavazása – annak érdekében, hogy azok a gépjárművek uniós típus-jóváhagyási rendszerének részévé váljanak – csak uniós szinten lehetséges. Ez nemcsak a belső piac széttagoltságát akadályozza meg, hanem az Unió területén belül egységes egészségvédelmi és biztonsági szabványokat is biztosít. Előnyökkel jár továbbá a méretgazdaságosság terén is: a termékek a teljes uniós piac, sőt a nemzetközi piac számára gyárthatók, mivel nem egyéni igényeknek megfelelően kell őket kialakítani az egyes tagállamok nemzeti típusjóváhagyásának megszerzéséhez. A javaslat ezért megfelel a szubszidiaritás elvének. · Az arányosság elve A javaslat megfelel az arányosság elvének, mert a belső piac zavartalan működésének biztosítására irányuló célkitűzések teljesítéséhez szükségesnél nagyobb mértékben nem avatkozik be, ugyanakkor nagyfokú közbiztonságot és védelmet garantál. · A jogi aktus típusának megválasztása Javasolt aktus: tanácsi határozat. Az Európai Unió működéséről szóló szerződés 218. cikkének (9) bekezdése értelmében a tanácsi határozat alkalmazása helyénvaló. 2013/0050 (NLE) Javaslat A TANÁCS HATÁROZATA az Európai Unió által az ENSZ Európai Gazdasági Bizottságának megfelelő bizottságaiban az ENSZ Európai Gazdasági Bizottsága 3., 6., 7., 13., 19., 37., 43., 45., 46., 48., 51., 53., 60., 67., 69., 77., 87., 91., 106., 109., 117., 118., 119., 121., 128. és 129. előírásának, valamint 12. globális műszaki előírásának a műszaki fejlődéshez történő hozzáigazítása tekintetében képviselendő álláspontról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 114. cikkére és 218. cikkének (9) bekezdésére, tekintettel az Európai Bizottság javaslatára, mivel: (1) Az 1997. november 27-i 97/836/EK tanácsi határozattal[3] az Unió csatlakozott az ENSZ Európai Gazdasági Bizottságának (ENSZ-EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”). (2) A 2000. január 31-i 2000/125/EK határozattal[4] az Unió csatlakozott a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz (párhuzamos megállapodás). (3) A gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK európai parlamenti és tanácsi irányelv (keretirányelv)[5] a tagállamok jóváhagyási rendszereit egy uniós jóváhagyási eljárással váltotta fel, megteremtve egy olyan harmonizált keretrendszert, amely valamennyi új járműre, valamint a járművek rendszereire, alkatrészeire és önálló műszaki egységeire vonatkozóan magában foglalja a közigazgatási rendelkezéseket és általános műszaki előírásokat. Az irányelv vagy a típusjóváhagyásra vonatkozó követelményként, vagy az uniós jogszabályok alternatívájaként beépítette az ENSZ-EGB előírásait az EU járműtípus-jóváhagyási rendszerébe. A 2007/46/EK irányelv elfogadása óta egyre több ENSZ-EGB-előírás lépett az uniós jogszabályok helyébe az uniós járműtípus-jóváhagyás keretében. (4) A tapasztalatok és a műszaki fejlődés fényében az ENSZ-EGB 3., 6., 7., 13., 19., 37., 43., 45., 46., 48., 51., 53., 60., 67., 69., 77., 87., 91., 106., 109., 117., 118., 119., 121., 128. és 129. előírása, valamint 12. globális műszaki előírása által érintett egyes elemekkel vagy tulajdonságokkal kapcsolatos követelményeket ki kell igazítani. (5) Helyénvaló meghatározni az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében a fent említett ENSZ-EGB-előírások módosításaival kapcsolatban képviselendő álláspontot. ELFOGADTA EZT A HATÁROZATOT: 1. cikk 2013. március 12–15-én az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Európai Unió által képviselendő álláspont az, hogy a mellékletben felsorolt módosításokat meg kell szavazni. 2. cikk Ez a határozat a határozatról szóló értesítés napján lép hatályba. 3. cikk Ennek a határozatnak az Európai Bizottság a címzettje. Kelt Brüsszelben, -án/-én. a Tanács részéről az elnök MELLÉKLET Az 1. cikkben említett felsorolás: Javaslat a 3. számú előírás 02. módosítássorozatának 14. kiegészítésére (gépjárművek fényvisszaverő eszközei) || ECE/TRANS/WP.29/2013/13 Javaslat a 6. számú előírás 01. módosítássorozatának 24. kiegészítésére (irányjelzők) || ECE/TRANS/WP.29/2013/14 Javaslat a 7. számú előírás 02. módosítássorozatának 22. kiegészítésére (helyzetjelző, fék- és méretjelző lámpák) || ECE/TRANS/WP.29/2013/15 Javaslat a 13. számú előírás 11. módosítássorozatának 3. helyesbítésére (nehéz tehergépjárművek féke) || ECE/TRANS/WP.29/2013/26 Javaslat a 19. számú előírás 04. módosítássorozatának 5. kiegészítésére (első ködfényszórók) || ECE/TRANS/WP.29/2013/16 Javaslat a 37. számú előírás 03. módosítássorozatának 41. kiegészítésére (izzólámpák) || ECE/TRANS/WP.29/2013/17 Javaslat a 43. számú előírás 01. módosítássorozatának 2. kiegészítésére (biztonsági üveg) || ECE/TRANS/WP.29/2013/8 Javaslat a 45. számú előírás 01. módosítássorozatának 8. kiegészítésére (fényszórótörlők) || ECE/TRANS/WP.29/2013/19 Javaslat a 46. számú előírás 03. módosítássorozatának 2. kiegészítésére és 04. módosítássorozatának 1. kiegészítésére (közvetett látást biztosító eszközök) || ECE/TRANS/WP.29/2013/9 Javaslat a 48. számú előírás 04. módosítássorozatának 11. kiegészítésére (világító- és fényjelző berendezések beépítése) || ECE/TRANS/WP.29/2013/20 Javaslat a 48. számú előírás 05. módosítássorozatának 4. kiegészítésére (világító- és fényjelző berendezések beépítése) || ECE/TRANS/WP.29/2013/21 Javaslat a 48. számú előírás 06. módosítássorozatának 2. kiegészítésére (világító- és fényjelző berendezések beépítése) || ECE/TRANS/WP.29/2013/22 Javaslat a 48. számú előírás 04. módosítássorozata 10. kiegészítésének 1. helyesbítésére, 05. módosítássorozatának 3. kiegészítésére és 06. módosítássorozatának 1. kiegészítésére (világító- és fényjelző berendezések beépítése) || ECE/TRANS/WP.29/2013/28 Javaslat az 51. számú előírás 02. módosítássorozatának 9. kiegészítésére (M és N kategóriájú járművek zajkibocsátása) || ECE/TRANS/WP.29/2013/3 Javaslat az 53. számú előírás 01. módosítássorozata 14. kiegészítésének 1. helyesbítésére (világító- és fényjelző berendezések beépítése L3 kategóriájú járművekbe) || ECE/TRANS/WP.29/2013/29 WP.29-159-02 Javaslat a 60. számú előírás 4. kiegészítésére (mopedek és motorkerékpárok vezető által működtetett kezelőszervei) || ECE/TRANS/WP.29/2013/10 Javaslat a 67. számú előírás 01. módosítássorozatának 12. kiegészítésére (PB-gázüzemű járművek) || ECE/TRANS/WP.29/2013/11 Javaslat a 69. számú előírás 01. módosítássorozata 5. kiegészítésének 1. helyesbítésére (lassú járművek hátsó figyelmeztető táblái) || ECE/TRANS/WP.29/2013/30 Javaslat a 77. számú előírás eredeti változatának 16. kiegészítésére (várakozást jelző lámpák) || ECE/TRANS/WP.29/2013/39 Javaslat a 87. számú előírás 17. kiegészítésére (nappali menetjelző lámpák) || ECE/TRANS/WP.29/2013/23 Javaslat a 91. számú előírás eredeti változatának 15. kiegészítésére (oldalsó helyzetjelző lámpák) || ECE/TRANS/WP.29/2013/40 Javaslat a 106. számú előírás 10. kiegészítésére (mezőgazdasági járművek gumiabroncsai) || ECE/TRANS/WP.29/2013/6 Javaslat a 109. számú előírás 1. felülvizsgálatának 1. helyesbítésére (haszongépjárművek újrafutózott gumiabroncsai) || ECE/TRANS/WP.29/2013/27 Javaslat a 117. számú előírás 02. módosítássorozatának 3. kiegészítésére (gumiabroncsok – gördülési ellenállás, gördülési zaj és nedves tapadás) || ECE/TRANS/WP.29/2013/7 Javaslat a 118. számú előírás 02. módosítássorozatának 1. kiegészítésére (égési tulajdonságok) || ECE/TRANS/WP.29/2013/12 Javaslat a 119. számú előírás 01. módosítássorozatának 3. kiegészítésére (kanyarvilágítást ellátó lámpák) || ECE/TRANS/WP.29/2013/24 Javaslat a 121. számú előírás 01. módosítássorozatára (kezelőszervek, visszajelző lámpák és kijelzők jelölése) || ECE/TRANS/WP.29/2012/30 Javaslat a [128]. számú előírás 1. kiegészítésére (világító diódás (LED-es) fényforrások) || ECE/TRANS/WP.29/2013/25 Javaslat a [129]. számú előírás 1. helyesbítésére (megerősített gyermekbiztonsági rendszerek) || ECE/TRANS/WP.29/2013/31 Javaslat a [129]. számú előírás 1. kiegészítésére (megerősített gyermekbiztonsági rendszerek) || ECE/TRANS/WP.29/2013/37 Javaslat a 12. számú globális műszaki előírás 1. módosítására (kétkerekű járművek kezelőszervei, visszajelző lámpái és kijelzői) || ECE/TRANS/WP.29/2013/34 ECE/TRANS/WP.29/2013/35 ECE/TRANS/WP.29/2012/AC.3/35 [1] HL L 346., 1997.12.17., 78. o. [2] HL L 35., 2000.2.10., 12. o. [3] HL L 346., 1997.12.17., 78. o. [4] HL L 35., 2000.2.10., 12. o. [5] HL L 263., 2007.10.9., 1. o.